കാലിക്കറ്റ് സൈനിക കൂട്ടായ്മ നോട്ടുബുക്ക് വിതരണം ബാലുശ്ശേരി: ഗാന്ധിജയന്തിയോടനുബന്ധിച്ച് കാലിക്കറ്റ് സൈനിക കൂട്ടായ്മ താമരശ്ശേരി താലൂക്കിലെ വിവിധ സ്കൂളുകളിലെ വിദ്യാര്ത്ഥികള്ക്ക് നോട്ട് ബുക്കുകള് വിതരണം ചെയ്തു. രാഷ്ട്രത്തിന് വേണ്ടി ജീവത്യാഗം ചെയ്ത ജില്ലയിലെ ധീര ജവാന്മാരുടെ ചിത്രങ്ങള് ആലേഖനം ചെയ്ത നോട്ടുബുക്കുകളാണ് നല്കിയത്. സൈനിക കൂട്ടായ്മ ജില്ലാ പ്രസിഡന്റ് ക്യാപ്ടന് സി.പി.നന്ദനനില് നിന്നു ശിവപുരം എസ്.എം.എം.എ.യു.പി സ്കൂള് പ്രധാനാദ്ധ്യാപകന് എം.എം.ഗണേശന് നോട്ടുബുക്കുകള് ഏറ്റുവാങ്ങി. ചടങ്ങില് പി.ടി.എ പ്രസിഡന്റ് കെ.കെ.സിന്ജിത്ത്, വാര്ഡ് മെമ്ബര് എം.കെ.വിപിന്, സേവ് വോളി ചീഫ് കോച്ച് എ.കെ.പ്രേമന്, കോച്ച് കെ.കെ.ജയരാജന്, സി.എസ്.കെ എക്സിക്യൂട്ടിവ് അംഗങ്ങളായ സുബേദാര് പ്രജൂണ് പരപ്പില്, വിനോദ് പുത്തലത്ത്, റസാഖ് കരുമല, അനില്കുമാര് പുന്നോറത്ത് എന്നിവര് സംബന്ധിച്ചു.